হরি বোস লেনের পাশের ফুটপাত থেকে উদ্ধার হয় এক যুবকের দেহ। আজ সকালে যুবকের দেহ পড়ে থাকতে দেখেন বাসিন্দারা। যুবক মধ্যমগ্রামের বাসিন্দা বলে জানা গেছে। শরীরে ছিল নীল জিন্সের প্যান্ট। হৃদরোগে আক্রান্ত হয়েই যুবকের মৃত্যু হয়েছে বলে প্রাথমিক তদন্তে পুলিসের অনুমান। যুবকের দেহ আরজি কর হাসপাতালে ময়নাতদন্তের জন্য নিয়ে যাওয়া হয়েছে। অন্যদিকে, আমহার্স্ট স্ট্রিটে উদ্ধার হল এক বৃদ্ধার অগ্নিদগ্ধ দেহ। জানা গেছে, বছর পঁয়ষট্টির ওই বৃদ্ধার বাড়ি আমহার্স্ট স্ট্রিটেই। রঘুনাথ চ্যাটার্জি স্ট্রিটের একটি উদ্ধার ওষুধের দোকানের সামনে থেকে উদ্ধার  হয় ওই দগ্ধ দেহটি। দেহের পাশ থেকে উদ্ধার করা হয় একটি লাইটার ও চটি। দেহটি উদ্ধার করেছে আমহার্স্ট স্ট্রিট থানার পুলিস।